(P) Record de participare în ediția 2024 a Technovation Girls
În cadrul celei de-a șaptea ediții a competiției Technovation Girls, 36 de eleve din România au avansat în semifinalele internaționale, impresionând juriul cu proiectele lor.
Organizat de Asociația Adfaber și sprijinit de BCR și Endava, evenimentul este un succes remarcabil, unic în peisajul educațional din România.
Record de participare în 2024
Ediția din acest an a înregistrat un număr record de peste 1000 de eleve participante, fiind cea mai mare participare de până acum. Echipele au dezvoltat aplicații mobile și prototipuri AI, demonstrând angajamentul lor de a adresa problemele societății prin tehnologie. De asemenea, pentru prima dată în istoria evenimentului din România, elevele de gimnaziu au avut ocazia să participe și să prezinte live pitch-ul pentru aplicația lor.
Alte recorduri ce merită menționate în cadrul ediției din 2024:
- Prima Echipa Internațională - eleve din România au făcut echipă cu eleve din Pakistan, Polonia și Maroc
- Cele mai mici participante de până acum, doar 9 ani care au lucrat în echipă cu eleve mai mari.
Proiecte remarcabile din România
Printre echipele calificate se numără Digital Queens din Pitești, care a creat Waste Wizard AI, o aplicație destinată îmbunătățirii reciclării în școli. Alte echipe au abordat probleme diverse, cum ar fi educația sexuală, suportul pentru bolile autoimune și protecția animalelor pierdute, demonstrând o diversitate impresionantă de idei și soluții.
Echipa Byte Belles, formată din eleve din București, Pakistan, Polonia și Maroc, a creat AlEarth, o aplicație care oferă o hartă interactivă a dezastrelor naturale și urgențelor climatice. Utilizatorii pot vedea evenimentele și pot contribui la organizațiile caritabile asociate fiecărei cauze.
Printre echipele calificate se mai numără:
G-POWER din Pitești a dezvoltat “Food Lockers”, o aplicație pentru donațiile de alimente în școli. Utilizatorii aplicației pot accesa aceste resurse folosind un cod unic, garantând confidențialitatea și accesul egal la nutriție esențială.
Green Harmonizer din Buftea a creat Pawz, o aplicație destinată protejării animalelor pierdute sau fără stăpân. Utilizatorii pot trimite alerte și primi notificări pentru animalele găsite, totul printr-o interfață prietenoasă și intuitivă.
Sugar&Spice din București a creat AgriConnect, o aplicație care facilitează accesul la produse locale pentru persoanele din București și împrejurimi. Aplicația permite legătura directă între producători locali și cumpărători și oferă opțiunea de a dona surplusul de produse către adăposturi și organizații caritabile.
STEMinistas din Sibiu a dezvoltat AIPeacefulness, o platformă dedicată suportului pentru persoanele cu boli autoimune. Aplicația oferă soluții de vindecare și suport, inclusiv dieta AIP (Autoimmune Protocol).
MIA AI for Education din București a lansat MiaAI for Education, o aplicație destinată îmbunătățirii procesului de învățare pentru elevi. Aplicația folosește Inteligența Artificială pentru a oferi lecții gratuite și răspunsuri la întrebările elevilor.
MYBIT din Bacău a realizat TeenTalk, o aplicație dedicată educației sexuale și sprijinului pentru mamele minore. Aplicația furnizează informații esențiale despre bolile transmisibile sexual, sfaturi practice și suport moral, toate prezentate prin lecții, animații și un asistent AI.
Penta Power din București a creat NEXA, o aplicație mobilă menită să faciliteze procesul de aplicare pentru elevii de liceu și studenții care caută programe de job shadowing și internship.
Eforturile și realizările elevelor au fost sărbătorite în cadrul evenimentului Regional Pitch Technovation Girls, organizat la București de Asociația Adfaber. Pe lângă premiile acordate câștigătorilor, alte echipe au primit mențiuni speciale pentru creativitate și inovație.
Umbrella - 5A Coșbuc din București a creat Umbrella, o aplicație ce promovează alimentația sănătoasă și sustenabilitatea prin provocări zilnice prezentate într-un format interactiv și distractiv.
Smart.girls din Târgoviște a realizat Career Compass - o platformă care sprijină elevii în dezvoltarea lor academică și personală, oferindu-le sfaturi și direcții de carieră.
Mojito din Râmnicu Vâlcea a dezvoltat Scolio-Fix, o aplicație ce oferă ajutor persoanelor care suferă de scolioză, lordoză sau cifoză, oferind exerciții de fizioterapie și suport emoțional.
Fiecare echipă de la Technovation Girls a demonstrat că prin determinare și creativitate, obstacolele pot fi depășite. Proiectele lor reflectă nu doar abilitățile tehnice dobândite, ci și dorința lor de a aduce o schimbare pozitivă în comunitate. Pe măsură ce se îndreaptă spre etapa globală, aceste tinere talente continuă să inspire și să arate că viitorul tehnologiei este în mâini bune. Le urăm succes în continuare și așteptăm cu nerăbdare să vedem cum își vor transforma ideile în realitate.
Despre Organizator: Adfaber
Adfaber.org este o organizație nonprofit dedicată ajutării elevilor și profesorilor din școlile de stat să își dezvolte abilitățile digitale. Organizează anual proiecte care contribuie la adoptarea tehnologiei în procesul educațional, formând elevi în domenii IT.
Sprijinul Partenerilor
Banca Comercială Română (BCR), membră a Erste Group, este unul dintre cele mai importante grupuri financiare din România, oferind servicii de retail, corporate & investment banking, trezorerie și piețe de capital, precum și leasing, pensii private și bănci de locuințe.
Endava este recunoscută global pentru expertiza sa în tehnologie și inovație, specializată în consultanță IT, dezvoltare software și transformare digitală.
Despre Technovation Girls
Technovation Girls oferă elevelor cu vârste între 8 și 18 ani abilitățile necesare pentru a deveni antreprenoare și lideri în tehnologie. Acest program internațional gratuit desfășurat anual încurajează fetele să dezvolte soluții reale, dobândind noi cunoștințe și formând prietenii pe parcurs.
Fii la curent cu poveștile inspiraționale ale echipelor semifinaliste și descoperă mai multe despre eforturile lor de a schimba lumea prin tehnologie.
• Adfaber
• BCR
• Endava
Sursa: StirilePROTV
Etichete: tehnologie,
Dată publicare:
29-05-2024 18:13
Acest articol este un material publicitar al cărui conținut a fost realizat în mod independent de o terță parte, fără răspunderea editorială şi sub supravegherea PRO TV S.R.L.